kardosdrur/scandi-wiki huggingface dataset:
Opel Karl

Opel Karl (styliseret KARL) er en personbilmodel fra Opel. Bilen blev produceret af GM Korea og i andre lande solgt som Chevrolet Spark. Den femdørs hatchback tilhører mikroklassen, og kom på markedet den 20. juni 2015 efter at produktionen var startet i maj 2015. Hovedkonkurrenten er Volkswagen up!.

I Storbritannien blev modellen solgt under navnet Vauxhall Viva. Den i november 2018 præsenterede Fadil fra den vietnamesiske fabrikant Vinfast er baseret på Karl, og bygges fra starten af 2019 i Hanoi.

Karl udgik af produktion i juni 2019 på grund af at Opel blev solgt til Groupe PSA.

Navn 
Opel Karl er opkaldt efter Carl von Opel, som var søn af Opels grundlægger Adam Opel. Efter Opel Adam er Karl den anden Opel-model, der som modelnavn har et fornavn fra familien Opel.

Udvikling og produktion 
Opel Karl er bygget på en GM-platform, som også benyttes til Chevrolet Spark som ligner såvel Karl som den britiske Vauxhall Viva meget. Modellen blev produceret hos GM Korea i Changwon.

Teknik og udstyr 
I hele sin levetid fandtes Karl udelukkende med en trecylindret benzinmotor uden turbolader og uden balanceaksel med 55 kW (75 hk), senere 54 kW (73 hk). En lignende motor med turbolader, balanceaksel og akustisk optimerede afdækninger samt en nyudviklet sekstrinsgearkasse blev benyttet i Adam og Corsa. Mellem december 2015 og april 2018 kunne Karl også leveres med en motor med samme slagvolume, som kunne køre på benzin eller autogas (LPG). Karl er som udgangspunkt udstyret med femtrins manuel gearkasse, men kunne til og med modelår 2018 som ekstraudstyr leveres med en ligeledes femtrins automatiseret manuel gearkasse, kaldet Easytronic.

Sikkerhedsudstyret består af fire airbags foran og to airbags bagi, dæktrykskontrolsystem samt selehuskere foran og bagi. Usædvanligt for en mikrobil er den standardmonterede bjergigangsætningsassistent. Listen over ekstraudstyr omfattede blandt andet opvarmeligt rat, soltag, parkeringshjælp og kurvelys.

Tekniske data 

Motorerne er af fabrikanten godkendt til brug med E10-brændstof.

Udstyr 
Der findes fem forskellige udstyrsvarianter:
 Selection: Basismodel, findes kun som firepersoners. Med bjergigangsætningsassistent.
 Edition: Som Selection samt bl.a. sædehøjdeindstilling, el-ruder og servostyring. Findes også som fempersoners.
 Excite: Specialmodel med tågeforlygter, klimaanlæg og delt bagsæde.
 ROCKS: Baseret på Chevrolet Spark Active med hævet undervogn, tågeforlygter og klimaanlæg. Desuden med tagræling og modificerede kofangere.
 INNOVATION: I denne højeste udstyrsvariant har Karl altid fem siddepladser. Har samme udstyr som Edition samt vognbaneholdeassistent, automatisk klimaanlæg, radio og onlineassistancesystem OnStar.
 120 Jahre Opel: Specialmodel i modellens sidste produktionsår (2019). Med adskillige udstyrsdetaljer fra Innovation, men væsentligt billigere.

Referencer

Litteratur 
 Automobil Revue. Katalog 2017 (på tysk og fransk).

Eksterne henvisninger 

Karl
Mikrobiler
Forhjulstrukne biler
Biler introduceret i 2015
Biler fra 2010'erne
Maria Bäck

Maria Bäck (født 1980, Göteborg) er en svensk instruktør og manuskriptforfatter. Med en baggrund i poesi og dans dimitterede Maria Bäck fra Den Danske Filmskole i 2013 og vandt Nordic Talents samme år med sin afgangsfilm, den korte dokumentar 'Mother is God'.

Hendes første lange dokumentar, 'I Remember When I Die' (2015), var udtaget til CPH:DOX og modtog en Honorary Mention på Göteborg Filmfestival.

'Psykose i Stockholm' (2020) er Bäcks spillefilmdebut, med verdenspremiere som åbningsfilm på Göteborg Filmfestivalen.

Filmografi 
 Christopher älskar att flyga (2008)
 Över staden under himmelen (2012)
 Mamma är Gud (2013)
 I Remember When I Die (2016)

Personer fra Göteborg
Antonija Mamić

Antonija Mamić (tidligere Curić: født den 26. juni 1995 i Wien, Østrig) er en kvindelig østrigsk håndboldspiller som spiller for RK Krim og Østrigs kvindehåndboldlandshold.

Referencer

Eksterne henvisninger 

Håndboldspillere fra Østrig
Personer fra Wien
Patricia Kovács

Patricia Kovács (født den 26. maj 1996 i Lustenau, Østrig) er en kvindelig østrigsk håndboldspiller som spiller for TuS Metzingen og Østrigs kvindehåndboldlandshold.

Hun blev udtaget til den østrigske landstræner Herbert Müllers, udvalgte trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Østrig
Kristina Logvin

Kristina Logvin (født den 18. maj 1995 i Kyiv, Ukraine) er en kvindelig østrigsk håndboldspiller som spiller for VfL Oldenburg og Østrigs kvindehåndboldlandshold.

Hendes mor er, den tidligere østrigske landsholdspiller og nuværende træner Tanja Logvin.

Referencer

Eksterne henvisninger 

Håndboldspillere fra Østrig
Håndboldspillere fra Aalborg DH
Håndboldspillere fra SønderjyskE Håndbold
Håndboldspillere fra Vendsyssel Håndbold
Ann-Cathrin Giegerich

Ann-Cathrin Giegerich (født den 4. januar 1992 i Erlenbach, Tyskland) er en kvindelig tysk håndboldspiller som spiller for Thüringer HC og Tysklands kvindehåndboldlandshold.

Referencer

Eksterne henvisninger 

Håndboldspillere fra Tyskland
Håndboldspillere fra Thüringer HC
Musse

Musse har flere betydninger:

 Musse Herred, et herred i Maribo Amt
 Musse Kirke, en kirke på Lolland 
 St. Musse, en landsby på det sydøstlige Lolland
Beardsley

Beardsley kan henvise flere personer:
 Aubrey Beardsley, en engelsk illustrator og tegner
 Peter Beardsley, en tidligere engelsk fodboldspiller
Herlev Bladet

Herlev Bladet er en lokalavis for Herlev Kommune, der i sin trykte udgave gratis husstandsomdeles til kommunens borgere hver onsdag. Avisen omdeles endvidere i bydelen Skovlunde, der hører under Ballerup Kommune, og desuden i dele af Mørkhøj, Søborg, Ejby, Glostrup og Rødovre.

Andre kanaler 
Herlev Bladets printavis udgives med samme indhold også elektronisk på e-pages.dk.

Herlev Bladet udgiver endvidere websiden heleherlev.dk, ligesom ugeavisen har en profil på Facebook, Instagram og Twitter.

Lokalavisens printversion har et oplag på 24.886 ifølge Dansk Oplags Kontrol.

Udgiver 
Herlev Bladet ejes og drives af Fonden Herlev Bladet, og fonden har derudover til formål sikre, at herlevborgerne til stadighed modtager en avis, der understøtter lokaldemokratiet og lokalsamfundet. Herlev Bladet skal desuden indeholde lokaljournalistik af høj kvalitet og danne grundlag for en oplyst og fremadrettet debat.

Støttevirksomhed 
Fonden Herlev Bladet anvender driftsoverskud fra Herlev Bladet sammen med afkast fra fondskapitalen til at udvikle og støtte kultur-, fritids-, forenings- og idrætslivet i Herlev Kommune gennem uddeling af fondsdonationer.

Prisbelønnet lokaljournalistik 
Herlev Bladet er mange år i træk blevet hædret af Brancheforeningen Ugeaviserne for sin journalistik. De senere år er det blevet til:

 2007	Ugeavisernes Specialpris
 2008	Sølv og bronze
 2009	Guld
 2010	Sølv og bronze
 2011	Sølv og bronze
 2014	Guld
 2016	Sølv
 2017	Sølv
 2018	Sølv og bronze
 2019	Sølv

Betalingsmur 

Herlev Bladet indførte i begyndelsen af 2020 såkaldt mikrobetaling, så det kræver betaling at tilgå dele af indholdet på nettet.

Referencer

Eksterne henvisninger 

 Herlev Bladets officielle hjemmeside

Aviser fra Sjælland
Ugeaviser fra Danmark
Bladet
Emanuele Filiberto af Savoyen-Aosta

Emanuele Filiberto af Savoyen (; ) (født 13. januar 1869, død 4. juli 1931) var en italiensk prins og general, der havde titlen Hertug af Aosta. Han var søn af Prins Amadeo af Savoyen, Hertug af Aosta og tilhørte sidelinjen Aosta af Huset Savoyen. Han var også fætter til kong Victor Emanuel 3. af Italien. Han var spansk tronfølger i årene 1870–1873, hvor hans far var konge af Spanien.

Se også 
Huset Savoyen

Noter

Eksterne henvisninger 

Huset Savoyen
Kongelige fra Italien
Kongelige fra Spanien
Personer fra Genova
Moria

Moria kan henvise til flere emner:

 Moria (Tolkien) - et hulekompleks i J.R.R. Tolkiens Ringenes Herre-univers
 Moria (Lesbos) - en landsby nær Mytilini på Lesbos
 Flygtningelejren Moria - en flygtningelejr nær denne landsby
 Moria (najade) - en nymfe i græsk mytologi
 Moria (computerspil) - et roguelike computerspil

Se også 
 Morija-landet - stedet, hvor Abraham i det Gamle Testamente skulle ofre sin søn Isak
 Mount Moriya - bjerg i Antarktis
 Soria Moria Slot - et norsk folkeventyr
Amedeo af Savoyen-Aosta (født 1943)

Amedeo af Savoyen-Aosta () (født 27. september 1943 i Firenze, død 1. juni 2021) var en italiensk prins og tronprætendent fra Huset Savoyen.

Se også 
Huset Savoyen

Noter

Eksterne henvisninger 

Huset Savoyen
Kongelige fra Italien
Personer fra Firenze
Fjord (kommune)

Fjord er en kommune på Sunnmøre i Møre og Romsdal fylke i Norge der blev oprettet 1. januar 2020 da kommunerne Norddal og Stordal blev lagt sammen. Da de to oprindelige kommuner ikke har forbindelse med hinanden over land, blev det vurderet at overføre Liabygda i Stranda kommune, men det blev skrinlagt da indbyggerne her ikke ønskede det. Højeste punkt er Puttegga der er 1.999,2 moh.

Navn 
Navnet Fjord har ingen historisk forankring som geografisk navn i kommunen, og er taget efter landformen fjord. Kommunen udtalte at det var for at drive søgemaskineoptimering overfor Google som lå bag valget af kommunenavnet. Språkrådet kritiserede kommunenavnet og udtalte at «fjord er et alment ord som er blevet gjort til et kommunenavn; dette gik vi klart imod». Sprogrådet udtalte også at det er et vigtigt princip at kommunenavne skal bygge på navne med historisk forankring som kommunenavn eller navn på større områder på det aktuelle sted, og at «det er klart uheldigt om man bare finner på et navn». Professor i navneforskning Tom Schmidt udtalte at navnet ikke er præcist nok; der findes jo så mange fjorde».

Kilder og henvisninger 

 Kommunestyre og formannskap  Fjord kommune 24.10.2019

 
Kommuner i Møre og Romsdal
George Dick

George White Dick  (1921–1960) var en skotsk fodboldspiller og fodboldtræner, der blev kendt for at spille for Blackpool. I Danmark var han træner for B 1909, da klubben i 1959 vandt Danmarksmesterskabet i fodbold for første gang.

Spillerkarriere 
Efter endt militærtjeneste blev George Dick i 1946 hyret af en af tidens bedste engelske klubber, Blackpool FC, til at være makker i angrebet sammen med den legendariske Stan Mortensen.

Dick scorede 11 mål i sin første sæson, og var i 1948 med i FA Cup-finalen mod Manchester United, som Blackpool tabte 0-1. I 1948 blev han solgt til West Ham, men fik kun en enkelt sæson i klubben.

Trænerkarriere 
I 1953 blev George Dick træner for den belgiske 2. divisionsklub KRC Gent. Han stoppede i klubben efter to sæsoner, da KRC Gent rykkede ned. B 1909 gav ham en kontrakt i 1957, men i sommeren 1958 sagde George Dick op for at blive træner i den tyrkiske storklub Galatasaray SK. Han førte klubben til Istanbul-mesterskabet, samt finalen om det tyrkiske mesterskab.

Midtvejs i sæsonen 1959 vendte George Dick tilbage til B 1909 og en kontrakt på 2,5 år til en værdi af 100.000 kr., hvilket på det tidspunkt var rekord i dansk fodbold. Med George Dick som træner sluttede B 1909 sæsonen med at vinde klubbens første danske mesterskab nogensinde.

I maj 1960 forlod George Dick dog pludseligt Danmark. I følge de danske medier fordi havde han gæld til skattevæsenet, som han ikke kunne eller ville betale. 6. september 1960 blev han dræbt i et trafikuheld nær Carlisle i England.

Noter 

Fodboldspillere fra Skotland
Emanuel

Emanuel, også stavet Emmanuel er et drengenavn. Navnet stammer fra det hebraiske navn עִמָּנוּאֵל (Emmanuel eller Imanu'el), der betyder «Gud er med os». Emmanuel er den franske og engelske form af navnet, mens Manuel er den spanske og tyske form.

Ca. 1.000 danskere bar i 2019 et af disse navne ifølge Danmarks Statistik.

Noter 

Drengenavne
Wiedigsburghalle

Wiedigsburghalle er en indendørs sportshal, som ligger i Nordhausen, Tyskland. Arenaen bliver til dagligt benyttet af kvindeholdet Thüringer HC.

Eksterne kilder/henvisninger 
Wiedigsburghalle hos Landratsamt Nordhausen 

Indendørs arenaer i Tyskland
Håndboldarenaer i Tyskland
A/S Dansk Farveri- og Merceriseringsanstalt

A/S Dansk Farveri- & Merceriseringsanstalt blev anlagt af fabriksejer, grosserer Christian Steen Hasselbalch i 1910 på adressen Mortonsvej i Kgs. Lyngby. Forbehandling, farvning og efterbehandling af tekstiler af bomuld og rayon blev med stor succes produceret på fabrikkens anlæg, og især efter 2. verdenskrig blev maskiner udskiftet med moderne specialmaskiner, merceriseringsanlæg, spænderammer, Sanforanlæg (krympemaskine) og kalander til den afsluttende finish.

Datterselskabet A/S Dansk Rayon Væveri, Klampenborgvej i Kgs. Lyngby, der var tyskejet indtil krigens slutning, blev i 1946 opkøbt af Hasselbalch-koncernen, som efter Chr. Hasselbalchs død i 1925 også var ejer af fabrikken på Mortonsvej. I midten af 1960'erne besluttede koncernledelsen at flytte væveriproduktionen af rayon fra Klampenborgvej til Mortonsvej, hvor der herefter var væveri og farveri. I en periode i 1960'erne var der også på Mortonsvej en omfattende produktion af duge med trykte motiver. I 1970/71 blev Hasselbalch-koncernens fabrik på Mortonsvej overtaget af B.W. Wernerfelt i Søborg.

Tekstilvirksomheder i Danmark
Danske virksomheder etableret i 1910
Kongens Lyngby
Kirchhoffs lov (termodynamik)

Kirchhoffs lov love beskriver forholdet mellem et legemes absorption og emission af elektromagnetisk stråling. Ifølge loven er emissiviteten  af varmestråling for en bestemt bølgelængde og temperatur proportional med absorptionskoefficienten  ved samme bølgelængde og temperatur:

Et sort legeme, der absorberer al stråling, vil altså ligeledes udsende al varmestråling. Den udsendte strålings spektrum følger da Plancks strålingslov.

Kildehenvisninger 

Termodynamik
Stine Eiberg

Stine Eiberg Jørgensen (født 25. november 1998 i Høje Taastrup) er en kvindelig dansk håndboldspiller som til daglig spiller for Nykøbing Falster Håndboldklub.

Referencer 

Håndboldspillere fra Ajax København
Håndboldspillere fra Danmark
Else Torp

Else Torp (født 12. november 1968) er en dansk sopran født i Roskilde .

Karriere 
Else Torp er medlem af Paul Hilliers Theater of Voices, hvor hun synger ældre og barokke værker af komponister som Abelard, Lassus, Tallis og Schütz samt moderne værker af bl.a. Cage, Stockhausen og Pärt . Hun har også samarbejdet med anerkendte ensembler som Concerto Copenhagen, Lautten Compagney i Berlin og Kronos Quartet.

Else Torp specialiserede sig først i barok og tidligere musik, men er også anerkendt som en eksponent for nyere musik. Hun har sunget med orkestre som det skotske kammerorkester, Gulbenkian Orchestra, Lautten Compagney Berlin og på optagelser med ensembler som Theatre of Voices, London Sinfonietta, Smith Quartet og Kronos Quartet. Efter et nyligt koncert- og cd-projekt skrev David Harrington : ”Som violinist bedømmer jeg kvaliteten af mine høje toner af dem, jeg har hørt Else Torp synge. Hvilken inspiration. ” Else Torp synger også et omfattende repertoire af tyske og danske lieder og præsenterer eksotiske værker som William Waltons Facade og Judith Weirs opera Kong Haralds saga. Hendes Harmonia Mundi-optagelse af Arvo Pärts "My Heart's in the Highlands" med organist Christopher Bowers-Broadbent er på lydsporet af Paolo Sorrentinos Oscar-vindende Den store skønhed (originaltitel: The Great Beauty) og blev valgt af Nick Cave til at blive vist på en promoverings-cd i februar 2014-udgave af MOJO Music Magazine, USA. Hun sang også på "Distant Sky" på Nick Caves album fra 2016 album Skeleton Tree.

Referencer

Eksterne henvisninger 
 Biografi  på Dacapo Records
 Else Torp  på discogs.com

Personer fra Roskilde
Sangere fra Danmark
Sopraner
Camilla Lau

Camilla Lau (født 17. november 1989 i Herlev) er en dansk skuespiller, lydbogsindlæser og dubber, uddannet på Den Danske Scenekunstskole i København i 2016. Hun er kæreste med pianist Kasper Daugaard.

Filmografi

Film 
 Journal 64 (2018) – Louise
 Skammerens datter II - Slangens gave (2019) – Flere roller

TV 
 Dicte 3 (2016) – Kim
 Herrens Veje (2017-2018) – Amira
 Tæt på sandheden med Jonathan Spang (2018) – Ditte Bech
 Den som dræber – Fanget af mørket (2019) – Yasmin

Tegnefilm 
 Hekseballet (2017) – Frk Toola
 Coco (2017) – Udrejse-embedskvinde
 Frost 2 (2019) – Honeymarin
 Aladdin (2019) – flere roller

Nomineringer og Priser 
 Robertprisen 2017 og 2018 – nomineret for Årets kvindelige birolle - tv-serie
 Blixenprisen 2019 - Vinder for årets lydbog
 Mofibo Awards 2020 – Vinder af Den store lydbogspris - Kærlighedsroman for Ramt af dig af Anne Thorogood

Referencer

Eksterne henvisninger 
 

Skuespillere fra Danmark
Lydbogsindlæsere
Personer fra Herlev
Cadel Evans Great Ocean Road Race 2020

Cadel Evans Great Ocean Road Race 2020 var den 6. udgave af cykelløbet Cadel Evans Great Ocean Road Race. Det var det andet arrangement på UCI's World Tour-kalender i 2020 og blev arrangeret 2. februar 2020. Løbet blev vundet af belgiske Dries Devenyns fra .

Hold og ryttere

Danske ryttere 
 Michael Mørkøv kørte for 
 Mads Pedersen kørte for 
 Asbjørn Kragh Andersen kørte for

Resultater

Startliste

Eksterne henvisninger 
 
 

2020
UCI World Tour 2020
Jerngødskning

Ved jerngødskning tilfører man jern til jernfattigt havvand for at stimulere dannelsen af phytoplankton, hvis vækst forudsætter en vis mængde opløst jern. Den øgede produktion af plankton binder drivhusgassen kuldioxid, og er således med til at modvirke global opvarmning.

Processen har været genstand for undersøgelser og forskning siden 1993, hvor man første gang påviste, at jerngødskning kan stimulere dannelse af plankton. Forskerne er dog ikke enige om, hvor virkningsfuld jerngødskning er, ejheller om dens indflydelse på verdenshavenes økologi.

Proces 
Gødskningen sker naturligt, når opstigende havvand bringer næringsstoffer, herunder jern, op fra dybhavet, og på sådanne steder findes et rigt dyreliv. Jern tilføres også til havet med vandet fra gletsjere, floder og isbjerge. Jernholdigt støv i atmosfæren er en af de vigtigste kilder til jerngødskning, og støv fra støvstorme i Sahara er med til at gødske både Atlanterhavet og regnskovene i Amazonas..

I bølgeskum reagerer jernoxider med klorid opløst i havvandet og danner jernklorid, som er med til at nedbryde drivhusgasser. Man har foreslået at øge nedbrydningen af drivhusgasser ved at tilføre atmosfæren jernklorid som aerosol.

Referencer 

Oceanografi
Klimaforandringer
Miranda Wernay Dagsson

Miranda Wernay Dagsson (født 1998) var formand for Danske Skoleelever (DSE) i perioden april 2014 - april 2015.

Miranda blev valgt på et tillidsvalg til Danske Skoleelevers generalforsamling i 2014.

Hun gik på Christianshavns skole.

Referencer 

Formænd for Danske Skoleelever
Anemone Birkebæk

Anemone Birkebæk (født 1992) var formand for Danske Skoleelever (DSE) i perioden 30. april 2006 - 13. april 2008.

Anemone Birkebæk blev valgt som formand på Danske Skoleelevers generalforsamling i 2006.

Hun studerede statskundskab på Københavns Universitet fra 2011 til 2014, og hun har en Master i Public Administration fra Harvard University.

Referencer 

Formænd for Danske Skoleelever
Frederik Nørgaard Hald

Frederik Nørgaard Hald (født 26. februar 1999) er en dansk fodboldspiller, målmand for Odder IGF

Referencer
Poynting-vektor

Poynting-vektoren () angiver størrelsen og retningen på energien transporteret i en elektromagnetisk bølge pr. areal og pr. tid. Vektoren er proportional med krydsproduktet mellem det elektriske felt  og magnetfeltet :

hvor  er vakuumpermeabiliteten.

Vektoren er opkaldt efter John Henry Poynting, der først udledte den i 1884. Oliver Heaviside udledte den senere uafhængigt af Poynting og tilføjede, at rotationen til et arbitrært vektorfelt kunne lægges til definitionen.

Kildehenvisninger 

Elektromagnetisme
Alver

Alver er en kommune i Nordhordland i Vestland fylke i Norge. Kommunen blev etableret 1. januar 2020 da kommunerne Lindås, Radøy og Meland ble lagt sammen. Ordfører er Sara Sekkingstad (Sp).

Navnet kommer af navnet på gården Alver som har lagt navn til, og ligger i bygdelaget Alversund ved Alverstraumen i tidligere Lindås kommune.

Befolkning 

Kommunen har 29.090 indbyggere (2020).

Geografi 
Alver ligger i det geologiske område Bergensfeltet eller Bergensbuene. Der er 843 øer og holme i Alver.

Kilder og henvisninger 

 Vi byggjer Alver kommune 
 valgresultat.no og Alver kommune

 
Kommuner i Vestland
Grube

Grube kan henvise til:
 Mine, hvor der udvindes mineraler eller andet fra jorden. Se Minedrift.
 Gravet fordybning i jorden, herunder:
 Faldgrube – et hul i jorden eller en fælde
 Grube (arkæologi) – arkæologisk fordybning, f.eks. en kogegrube, affaldsgrube, opbevaringsgrube eller lertagningsgrube
 Grube (Holsten) – by og kommune i Slesvig-Holsten, Tyskland
Bjørnafjorden (kommune)

Bjørnafjorden er en kommune i Midthordaland i Vestland fylke i Norge som blev etableret 1. januar 2020 ved sammenlægning af kommunerne Os og Fusa.

Navnet viser til at kommunen ligger ved Bjørnafjorden. Højeste punkt i kommunen er Tveitakvitingen  der er 1.299 moh.

Kilder og henvisninger 

Officielt websted
 valgresultat.no og Bjørnafjorden kommune

 
Kommuner i Vestland
Rosenkrans (Sydslesvig)

Rosenkrans (på dansk også Rosenkrands, på tysk Rosenkranz) er en landsby beliggende ved den dansk-tyske grænse. Landsbyen hører under Aventoft Kommune i Nordfrislands kreds i Sydslesvig, en del af husene kom dog ved grænsedragningen i 1920 til Rudbøl (Højer Sogn) i Tønder Kommune. Grænsen markeres ved nogle nedfældede stenplade i vejbanen midt i landsbyen, hvor rillen på stenene angiver grænsedragningen. Nord for landsbyen ligger Rudbøl, mod øst Rudbøl Sø, mod vest Rødenæs. 

I den danske periode før 1864 lå Rosenkrans i Aventoft Sogn (Viding Herred) i de nordfrisiske Utlande (senere under Tønder Amt) i Slesvig. Tidligere fandtes der en dansk skole i byen (Rosenkrans danske Skole). I byen tales både tysk og dansk, omgangsproget var op til 1900-tallet sønderjysk. 

Stednavnet er første gang dokumenteret 1731 som Rosen Crantz. Der er tale om et poetisk navn.

Noter 

Byer i Kreis Nordfriesland
Sydslesvig
Lokaliteter i Tønder Kommune
Lokaliteter i Sønderjylland (under den danske stat)
Lydumgård

Lydumgård er en gammel Hovedgård i Lydum Sogn, Vester Horne Herred, Jylland.

Familien Lange havde sædegård her.

Historie 
Lydumgård er en meget gammel herregård, der ved 1416 ejedes af Niels Thomesen (Lange), derpå af sønnen Hr. Gunde Nielsen, ⴕ 1521: Hans enke Else Thott døde 1550, men datteren Ides mand Henning Qvitzow til Sandager nævnes 1541 til Lydum (ⴕ 1569). Hendes søster Margrethes datter Kirsten Lindenov bragte Lydum til sin mand Sten Bille, der 1574 mageskiftede den til kronen, som atter 1575 mageskiftede den til Christen Henriksen Vind, ⴕ 1589, hans enke Kirsten Kruse bragte Lydum til sin 2. mand Erik Krag, ⴕ 1606; hans søn Christen Krag døde 1645, og sønnen Erik Krag, oversekretær og gehejmerd. Solgte 1652 Lydum til Christen Lange til Hesselmed, hvis arvinger, deribland Jørgen Rostrup (g. med datteren Anne Lange), ⴕ 1672, ejede den, indtil den (36 Td. H.) 1687 blev skødet til Peder Klemmensen, forvalter på Viumgård; enken Karen Christensdatter Vodde bragte den til sin 2. mand Jørgen Jensen Bramming, der blev dræbt 1702 af sine bønder. På auktion 1707 lod arvingeren den sælge (30, i alt 147 Td. H.) for 5878 Rd. Til regimentsskriver Anders Hansen Rask. Som 1711 skødede den (39, i alt 242 Td. H.) til regimentsskriver Andreas Fr. Opitz, og han skødede den (30, mølle 9, tiende 13, gods 136 Td. H.) 1725 for 8700 Rd. Til Peder Sørensen Holst (ⴕ 1732), hvorpå den ved auktion 1733 købtes for 7530 Rd. Af major Frands Didr. Blome, ⴕ 1757; den købtes da på auktion 1758 for 16,000 Rd. Af kaptajn Ulr. Ad. De Trappaud, senere oberstlieutn., til Refstrup, som 1773 skødede den for 5600 Rd. Til købmand Hans Vindfeld, ⴕ 1778. Han (eller måske alt Trappaud) bortsolgte godset og udparcellerede hovedgården; hans enke solgte hovedparcellen 1781 for 6300 Rd. Til Hans Kruse (ⴕ 1811) på Hvolgård og Peter Joh. Bøtker; den første, der blev eneejer, udstykkede den endnu mere. Nuværende ejer er Jacobus Riis.
Hovedbygningen, som har være omgiven af dobbelte grave, bestod 1769 af 4 længer af bindingsværk på grundmuret fod; nu er de helt grundmurede.

Noter

Litteratur 
 Kongeriget Danmark / 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister / 729

Herregårde i Ribe Amt
Lokaliteter i Varde Kommune